cyanic-selkie/wikianc huggingface dataset:
நவீன மொழிக் கூட்டமைப்பு
நவீன மொழிக் கூட்டமைப்பு (Modern Language Association of America) என்னும் நிறுவனம் அமெரிக்காவில் உள்ளது. இது மொழிகளையும், அவற்றின் இலக்கியங்களையும் கற்பிக்கும் முன்னணி நிறுவனம் ஆகும். இது 100 நாடுகளைச் சேர்ந்த 30,000 உறுப்பினர்களைக் கொண்டுள்ளது. மாணவர்கள், பேராசிரியர்கள், பட்டதாரிகள் உள்ளிட்டோரும் அடக்கம். இவர்கள் ஆங்கிலத்தையும் ஏனைய நவீன மொழிகளையும் கற்கவோ, கற்பிக்கவோ இணைந்துள்ளனர். இதன் தலைமையகம் அமெரிக்காவில் உள்ள நியூ யார்க் நகரில் உள்ளது. இதன் செயல்பாடுகள், கொள்கைகள் யாவும் உலகளாவிய நோக்கத்தை உடையவை.
வரலாறு
இந்த அமைப்பை 1883-இல் தொடங்கினர். இலத்தீன், கிரேக்கம் உள்ளிட்ட செம்மொழிகளை கற்பிக்கவும், அவற்றைப் பற்றி உரையாடவும் முடிவு செய்தனர். அமெரிக்காவின் கற்றோர் சமூக மன்றத்தின் கூற்றின்படி, இந்த அமைப்பு, ஆங்கிலம், ஜெர்மன், பிரெஞ்சு, ஸ்பானிய மொழி, இத்தாலியம் உள்ளிட்ட நவீன மொழிகளையும், அவற்றின் இலக்கியங்களையும் கற்பதற்காகவும், கல்வி, சமூக, இலக்கிய அறிவை மேம்படுத்தவும் உருவாக்கப்பட்டது.
நிர்வாகம்
இதன் பணியார்களை உறுப்பினர்கள் தேர்ந்தெடுப்பார்கள். இதை செயற்குழு கண்காணிக்கும். இந்த குழுவிற்கான ஆட்களையும் உறுப்பினர்களே தேர்ந்தெடுக்கின்றனர்.
செயற்பாடுகள்
இந்த அமைப்பு பல இதழ்களை வெளியிடுகிறது. இவற்றில் இந்த அமைப்பின் வெளியீடுகளைப் பற்றிய நூலை குறிப்பிட்டு சொல்லலாம். ஆய்விதழ்களை எழுத விரும்பும் மாணவர்களுக்கான உதவி நூலையும் வெளியிட்டனர். இதை 6,500,000 பேர் வாங்கியிருக்கின்றனர். மொழி, இலக்கியம் தொடர்பான தரவுத்தளத்தையும் இணைய வழியில் வழங்குகிறது. முக்கியமான முப்பது மொழிகளைப் பேசும் மக்கள் வாழும் இடங்களையும் வரைபடம் மூலம் பட்டியலிடுகிறது.
சிவப்பு நட்சத்திர மீன்
சிவப்பு நட்சத்திர மீன் (red starfish) அல்லது கரும்புள்ளி நட்சத்திர மீன் (புரோமியா மில்லிபோரெல்லா) என்பது கோனியாசெடிரிடே குடும்பத்தை சார்ந்த நட்சத்திர மீனாகும். இது முட்தோலி வகையினைச் சார்ந்தது.
விளக்கம்
சிவப்பு நட்சத்திர மீன் 15 செமீ விட்டமுடைய உயிரியாக வளரும் தன்மை உடையது. இவை சிவப்பு வண்ணத்தின் பல மாறுபாடுகளில் காணப்படலாம். மையம்|thumb
பரவல்
இந்த வகைகளை மீன்களை  இந்தோ-மேற்கு பசிபிக், தெற்கு மடகாசுகர், இலங்கை, வங்காள விரிகுடா, கிழக்கு தீவுகள், வட ஆத்திரேலியா, பிலிப்பீன்சு, சீனா, தென் ஜப்பான் மற்றும் தென் பசிபிக் ஆகிய பகுதிகளில் காணப்படுகிறது.
வாழ்விடம்
இது கடலுக்கடியில் 0-73 மீட்டர் ஆழத்தில் வாழ்கிறது.
ஊட்டச்சத்து மற்றும் மேலாண்மை
பாறைகள் அதிகமாக இருக்கும் இடங்களில்  இத்தகைய மீன்கள் காணப்படுகின்றன. பாறையின் மெல்லிய அடுக்குகளில்  காணப்படும் பாசிகளை உண்டு வாழ்கிறது. தண்ணீரில் ஏற்படும் திடீர் வேதிமாற்றங்களை இது தாக்குப்பிடிக்காது.
வெளி இணைப்புகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:முட்தோலிகள்
டிரைபுளோரோ அசிட்டிக் நீரிலி
டிரைபுளோரோ அசிட்டிக் நீரிலி (Trifluoroacetic anhydride) என்பது C4F6O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டிரைபுளோரோ அசிட்டிக் அமிலத்தினுடைய அமில நீரிலியாகவும், அமிலநீரிலியின் பெர்புளோரினேற்ற வழிப்பொருளாகவும் இச்சேர்மம் கருதப்படுகிறது. மற்ற அமிலநீரிலிகளைப் போல இச்சேர்மத்தையும் தொடர்புடைய டிரைபுளோரோ அசிட்டைல் குழுவை அறிமுகம் செய்யப் பயன்படுத்துகிறார்கள். இச்சேர்மத்தின் வழியில் தொடர்புடைய அசைல் குளோரைடும், டிரைபுளோரோ அசிட்டைல் குளோரைடும் வாயுக்களாகும். டிரைபுளோரோ அசிட்டிக் அமிலத்தின் ஈரமுறிஞ்சியாக டிரைபுளோரோ அசிட்டிக் நீரிலி பரிந்துரைக்கப்படுகிறது
தயாரிப்பு
டிரைபுளோரோ அசிட்டிக் அமிலத்துடன் அதிகப்படியான ஆல்பா-ஆலசனேற்ற அமிலகுளோரைடுகளைச் சேர்த்து நீரிறக்கம் செய்வதன் மூலம் டிரைபுளோரோ அசிட்டிக் நீரிலியைத் தயாரிக்கமுடியும். டைகுளோரோ அசிட்டைல் குளோரைடை அமிலக் குளோரைடுக்கு உதாரணமாகக் கூறுவார்கள்  :
மேற்கோள்கள்
பகுப்பு:கார்பாக்சிலிக் நீரிலிகள் பகுப்பு:டிரைபுளோரோமெத்தில் சேர்மங்கள்
கருங்கடல்
thumb|right|300px கருங்கடல் நாற்புறமும் நிலத்தால் சூழப்பட்டுள்ள ஒரு கடல் ஆகும். இது தென்கிழக்கு ஐரோப்பாவுக்கும், அனதோலியாவுக்கும் இடையில் அமைந்துள்ளது. இது மத்தியதரைக் கடலூடாக அத்திலாந்திக் பெருங்கடலுடன் தொடர்பு உடையது. இது பொஸ்போரஸ், மற்றும் மர்மாரா கடல் ஊடாக மத்தியதரைக் கடலுடனும், கேர்ச் நீரிணையூடாக அஸோவ் கடலுடனும் தொடுக்கப்பட்டுள்ளது.
கருங்கடல் 422,000 கிமீ3 பரப்பளவும், 2210 மீட்டர் அதிகூடிய ஆழமும் கொண்டது. பொஸ்போரஸ் ஊடாக கடல் நீர் உள்வரத்து ஆண்டுக்கு 200 கிமீ3 ஆகும். சுற்றுப்புறப் பகுதிகளிலிருந்து, சிறப்பாக, மத்திய மற்றும் மைய-கிழக்கு ஐரோப்பா பகுதிகளிலிருந்து, 320 கிமீ3 நன்னீர் கருங்கடலினுள் சேருகின்றது. இக் கடலுட் கலக்கும் முக்கியமான ஆறு தன்யூப் (Danube) ஆறு ஆகும்.
இஸ்தான்புல், பர்காஸ், வர்னா, கொன்ஸ்தாண்டா, யால்ட்டா, ஒடெஸ்ஸா, செவாஸ்தாபோல், கேர்ச், நொவோரோஸ்ஸிஸ்க், சோச்சி, சுக்குமி, பொட்டி, பட்டுமி, டிராப்சன், சாம்சுன், ஸொன்குல்டாக் என்பன கருங்கடற் கரையிலுள்ள முக்கிய நகரங்களாகும்.
கருங்கடல் (அசோவ் கடல் சேர்க்காமல்) 436,400 சதுர கிமீ (168,500 சதுர மைல்) பரப்பளவு, 2,212 மீ (7,257 அடி) அதிகபட்ச ஆழம், மற்றும் 547.000 கிமீ 3 (131,000 மைல்). [ கொள்ளவு கொண்டுள்ளது. இது தெற்கில் போண்டிக் மலைகள் மற்றும் கிழக்கில் காகசஸ் மலைத்தொடரால் சூழப்பட்டு இருக்கிறது. இதன் நெடிய கிழக்கு - மேற்கு அளவு 1,175 கிமீ (730 மைல்) ஆகும்.
கடந்த காலத்தில், நீர் மட்டம் கணிசமாக வேறுபட்டுள்ளது. இதன் காரணமாக சுற்றியுள்ள பகுதிகள் சில நேரங்களில் நில இருந்துள்ளன. சில முக்கியமான நீர் மட்டங்களில், சுற்றியுள்ள நீர் நிலைகளுடன் தொடர்பு ஏற்பட்டுள்ளது. இது போன்ற இணைப்புகளால் தான் கருங்கடல் உலக கடலுடன் இணைகிறது. இந்த நீரியல் இணைப்பு இல்லாத போது, கருங்கடல் உலக கடல் அமைப்புடன் தொடர்பில்லாத ஒரு ஏரியாக இருக்கிறது. தற்போது கருங்கடல் நீர் மட்டம் ஒப்பீட்டளவில் உயர்வாக உள்ளதால், மத்தியதரைக்கடல் பகுதியுடன் நீர் பரிமாற்றம் நடைபெற்று வருகிறது.
thumb|250px|பாதுமி [[சியார்சியா (நாடு)|ஜார்ஜியாவில் கருங்கடல்.]] thumb|250px|கருங்கடலில் சூரிய அஸ்தமனம்.
மக்கள் தொகை
கருங்கடலைச்சுற்றி பல்வேறு நாடுகளைச் சேர்ந்த 11 நகரங்களில் மிக அதிக அளவிலான மக்கள் வசிக்கிறார்கள்.
தற்காலப் பெயர்கள்
தற்போதைய வழக்கமாக ஆங்கில பெயரான "Black Sea" க்கு நிகரான அர்த்தத்தை கொடுக்கும் பல பெயர்கள் கருங்கடல் எல்லைக்குட்பட்ட நாடுகளில் பயன்பாட்டில் உள்ளன.
இத்தகைய பெயர்கள் 12 வது மற்றும் 13 வது நூற்றாண்டிற்கு முன்னர் வரை புழக்கத்தில் காணமுடியவில்லை என்றாலும் இவை கனிசமாக பழமையானவை. ஆயினும் கிரெக்க மொழியில் வேறு பொருள் படக்கூடிய பெயரில் கருங்கடலானது அழைக்கப்படுகிறது.
நிறங்களின் அடிப்படையில் பெயரிடப்பட்ட நான்கு கடல்களில் கருங்கடல் ஒன்றாகும். மற்றவை செங்கடல், வெள்ளை கடல் மற்றும் மஞ்சள் கடல் ஆகும்.
நீர் வள இயல்
கருங்கடல் ஒரு குறு கடல் ஆகும். வளிமண்டலத்தில் இருந்து ஆக்சிஜனை பெறும் கடலின் மேல் அடுக்குகளுடன் ஆழமான கடல் நீர் கலப்பதில்லை. இதன் விளைவாக, 90% ஆழமான கருங்கடல் தொகுதியில் உயிரைத்தாங்கும் தண்ணீர் இல்லை.
சூழலியல்
கருங்கடல் உப்பு மற்றும் ஊட்டச்சத்து நிறைந்த கடல் சுற்றுச்சூழலில் வாழக்கூடிய உயிரினங்களை ஆதரிக்கிறது. அனைத்து கடல் உணவு வலைகளுக்குள் போல, கருங்கடல் இரு கசை உயிர்கள் உட்பட தான்வளரி பாசிகளை முதன்மை தயாரிப்பாளர்களாக கொண்டுள்ளது.
துறைமுகங்கள் மற்றும் படகு இல்லங்கள்
சர்வதேச போக்குவரத்து தொழிலாளர் கூட்டமைப்பின் 2013 ஆய்வின்படி, கருங்கடல் பகுதியில் குறைந்தது 30 வணிக துறைமுகங்கள் இருந்தன. (உக்ரைனில் 12 உட்பட).
எரிவாயு ஆராய்ச்சி பணிகள்
1980 களில் இருந்து, சோவியத் ஒன்றியம் கடலின் மேற்கு பகுதியில் (உக்ரைன் கடற்கரை பக்கத்தில்) பெட்ரோலிய அகழ்வாராய்ச்சியை தொடங்கியது.
விடுமுறை தளம்
பனிப்போரின் முடிவை தொடர்ந்து, ஒரு சுற்றுலாதலமாக கருங்கடலின் புகழ் அதிகரித்துள்ளது. கருங்கடலின் சுற்றுலா இப்பகுதியின் வளர்ச்சி துறைகளில் ஒன்றாக மாறியது.
நவீன இராணுவ பயன்பாடு
ஸ்ட்ரெய்ட்ஸ் சர்வதேச மற்றும் இராணுவ பயன்பாடு [தொகு] 1936 மான்ட்ரியக்ஸ் மாநாடு கருங்கடல் மற்றும் மத்தியதர கடல்களின் சர்வதேச எல்லைக்கிடையே கப்பல்கள் சென்று வர அனுமதி வழங்குகிறது. எனினும் இந்த இரண்டு கடல்களையும் இணைக்கும் ஜலசந்தி தனி ஒரு நாட்டின் ( துருக்கி ) முழு கட்டுப்பாட்டில் உள்ளது. 1982 ஆம் ஆண்டு செய்யப்பட்ட திருத்தங்கள் துருக்கி அதன் விருப்பப்படி அந்த ஜலசந்தியை மூட அனுமதிக்கின்றன.
வெளியிணைப்புகள்
பகுப்பு:கடல்கள்
மைக் எட்வார்ட்ஸ்
மைக் எட்வார்ட்ஸ் ( Mike Edwards , பிறப்பு: மார்ச்சு 2 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 256 முதல்தர துடுப்பாட்டப் போட்டிகளிலும், 93 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1994-1998 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1940 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
தெய்வச்செயல்
தெய்வச்செயல் 1967 ஆம் ஆண்டு வெளிவந்த தமிழ்த் திரைப்படமாகும். எம். ஜி. பாலு இயக்கத்தில் வெளிவந்த இத்திரைப்படத்தில் சுந்தர்ராஜன், மனோகர் மற்றும் பலரும் நடித்துள்ளனர்.
பகுப்பு:1967 தமிழ்த் திரைப்படங்கள்‎ பகுப்பு:மேஜர் சுந்தரராஜன் நடித்த திரைப்படங்கள் பகுப்பு:முத்துராமன் நடித்த திரைப்படங்கள்
ஜோசப் மே
ஜோசப் மே (Joseph May) (பிறப்பு: ஜூன் 16, 1974) ஒரு ஆங்கில மொழி திரைப்பட நடிகர் ஆவார். இவர் ரெசிடென்ட் ஈவில் போன்ற சில திரைப்படங்களில் நடித்துள்ளார்.
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகர்கள் பகுப்பு:21 ஆம் நூற்றாண்டு கனடிய ஆண் நடிகர்கள்
ஒசூர் வன உயிரியல் சரணாலயம்
ஒசூர் வன உயிரியல் சரணாலயம்  என்பது தமிழ்நாட்டின், கிருஷ்ணகிரி மாவட்டம், ஒசூர் காடுகளில் உள்ள வன உயிரினங்களைப் பாதுகாக்க அமைக்கப்பட்ட ஒரு உயிரியல் சரணாலயமாகும்.
வரலாறு
ஒசூர் வனக்கோட்டத்தில் பல்வேறு வன விலங்குகள் வாழ்கின்றன. இவற்றைப் பாதுகாக்கும் வகையில் ஒசூர் வனக்கோட்டத்தில் உயிரியல் சரணாலயம் அமைக்கவேண்டுமென்று சமூக ஆர்வலர்கள் கோரிக்கை விடுத்து வந்தனர். இதன்படி 2014 ஆம் ஆண்டு ஒசூர் வன உயிரியல் சரணாலயம் உருவாக்குவது குறித்த அறிவிப்பு வெளியிடப்பட்டு, அதற்கான பணிகள் நடந்தன. அதன்படி ஒசூர் வனக்கோட்டத்தில் இருந்த மொத்தம் 1,50,000 ஹெக்டேர் பரப்பில், ஏறக்குறைய 47,000 ஹெக்டேர் வனப்பரப்பு தனியாக பிரிக்கப்பட்டு  2018 ஆம் ஆண்டு கிருட்டிணகிரி வனக்கோட்டமாக மாற்றப்பட்டது. மீதமுள்ள 1,03,000 ஹெக்டேர் பரப்பளவில் 50433 ஒசூர் வன உயிரியல் சரணாலயம் உருவாக்கபட்டுள்ளது. இந்த வன உயிரியல் சரணாலயமானது ஒரு குறிப்பிட்ட விலங்குகளுக்கு மட்டுமல்லாமல் அனைத்து வன விலங்குகளுக்குமான ஒரு சரணாலயமாக ஏற்படுத்தப்பட்டுள்ளது.
இடம்பெறும் பகுதிகள்
இந்த உயிரியல் சரணாலமானது தேன்கனிக்கோட்டை, ஒசூர், அஞ்செட்டி, ஜவலகிரி ஆகிய நான்கு வனச்சரகங்களில் உள்ள 24 காப்புக்காடுகளைக் கொண்டுள்ளது.
விலங்குகள்
இந்த சரணாலயத்தில் 200 முதல் 250வரையிலான யானைகள் வசித்துவருகின்றன. மேலும் சிறுத்தை, கரடி, மான், காட்டெருமை, முயல், மயில், காட்டுப்பன்றி, நரி, சாம்பல் நிற அணில், மலைப்பாம்பு, குரங்கு உள்ளிட்ட பல்வேறு வன விலங்குகள் வாழ்கின்றன. குறிப்பாக அஞ்செட்டி மற்றும் உரிகம் காப்புக்காடுகளில் சாதாரண அணிலைவிட உருவத்தில் பெரியதான சாம்பல் சிற அணில்கள் மிகுதியாக காணப்படுகின்றன. இந்த சரணாலயத்தில் மான்களில் புள்ளி மான், சாம்பல்நிற மான் உள்ளிட்ட நான்குவகை மானினங்கள் உள்ளன. மேலும் பலவகையான பட்டாம்பூச்சிகளும் உள்ளன.
பாதுகாப்பு
இந்த சரணாலயத்தில் வன விலங்குகளைப் பாதுகாக்கும் வகையில் 20க்கும் மேற்பட்ட வேட்டைத் தடுப்பு முகாம்கள் அமைக்கப்பட்டுள்ளன. இந்த முகாம்களில் 40 முதல் 50வரையிலான காவலர்கள் விலங்குகளைப் பாதுகாக்கும் பணியில் ஈடுபட்டு வருகின்றனர்.
மேற்கோள்கள்
பகுப்பு:தமிழ்நாட்டில் உள்ள காட்டுயிர் காப்பகங்கள் பகுப்பு:இந்திய காட்டுயிர் காப்பகங்கள் பகுப்பு:தமிழ்நாட்டு சுற்றுச்சூழல் பகுப்பு:கிருஷ்ணகிரி மாவட்டம்
குணராமனல்லூர் ஊராட்சி
குணராமனல்லூர் ஊராட்சி (Gurnaramanallur Gram Panchayat), தமிழ்நாட்டின் தென்காசி மாவட்டத்தில் உள்ள கீழப்பாவூர் ஊராட்சி ஒன்றியம் அமைந்துள்ளது. இந்த ஊராட்சி, தென்காசி சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எசுப்பானிய மாதங்கள்
எசுப்பானிய மாதங்கள்என்னும் இக்கட்டுரை கிரெகொரியின் நாட்காட்டி முறையிலான எசுப்பானிய மொழி மாதங்கள் பற்றியது. எசுப்பானிய மொழி இந்திய-ஐரோப்பிய மொழிக் குடும்பத்தைச் சார்ந்தது. இதனால், ஆங்கிலம் உள்ளிட்ட பெரும்பாலான இந்திய-ஐரோப்பிய மொழிகளில் காணும் மாதப் பெயர்கள் எசுப்பானிய மாதப் பெயர்களுடன் ஒரே அடியைக் கொண்டனவாக உள்ளன. எசுப்பானிய மொழி மாதப் பெயர்கள் இலத்தீன் மொழி மூலங்களில் இருந்து பெறப்பட்டவை.
பெயர்கள்
கிரெகொரியின் நாட்காட்டியின் தமிழ் மாதப் பெயர்களும் அவற்றுக்கு இணையான எசுப்பானிய மாதப் பெயர்களும் அவற்றுக்கான தமிழ் ஒலிபெயர்ப்புக்களும் பின்வருமாறு:
இலக்கணம்
எசுப்பானிய மொழி ஆண்பால், பெண்பால் என இரண்டு பால்களைக் கொண்டது. எல்லாப் பெயர்ச் சொற்களும் இவ்விரண்டு பால்களுள் ஒன்றன் கீழ் வகைப்படுத்தப்படுகின்றன. இதன்படி எசுப்பானிய மாதப் பெயர்கள் எல்லாம் ஆண்பாற் பெயர்கள் ஆகும்.
ஆங்கிலம் போன்ற சில ஐரோப்பிய மொழிகளில் மாதப் பெயர்கள் சொற்றொடர்களில் வரும்போது முதல் எழுத்து பெரிய எழுத்துக்களில் வருவது போல் எசுப்பானிய மாதப் பெயர்களின் முதல் எழுத்துக்களை பெரிய எழுத்துக்களில் எழுதுவதில்லை.
இலத்தீன் மூல மொழியோடு தொடர்பு
எசுப்பானிய மொழியில் அமைந்துள்ள மாதங்கள் ஒவ்வொன்றும் இலத்தீன் மொழி மாத வழக்கத்தை மூலமாகக் கொண்டுள்ளன. எனவே இலத்தீன் மாதப் பெயர்களையும் எசுப்பானிய மாதப் பெயர்களையும் அருகருகே வைத்துப் பார்த்து ஒப்பிட்டுக் காண்டல் பயன்தரும்:
உயிரி இயற்பியல்
உயிரி இயற்பியல்  (Biophysics) என்பது உயிரியல் அமைப்புக்கள் குறித்து ஆராய இயற்பியல் தத்துவங்களையும் செய்முறைகளையும் பயன்படுத்தும் ஓர் பல்துறை அறிவியல் கல்வியாகும். இவ்வியலானது உயிரியின் பரிமாணங்களான (Bio Scale) அணு முதற்கொண்டு மூலக்கூறு, உயிரணுக்கள்(cell), திசு, உறுப்புகள், உடலம், சூழல் தொகுதிவரையலான உயிரியல் அமைப்பின் பல்வேறு நிலைகள் விவரிக்கப்படுகின்றன. இவ்வியலை உயிரியல் மற்றும் இயற்பியலின் பாலமாகவும் குறிப்பிடலாம். இந்த பாடத்திட்டமும் உயிர்வேதியியல், நானோ தொழில்நுட்பம், உயிரிப் பொறியியல், வேளாண்இயற்பியல், மற்றும் தொகுதி உயிரியல் பாடத்திட்டங்களும் பெருமளவில் மேற்பொருந்தி உள்ளன.
வரலாறு
இயற்பியலையும், உயிரியலையும் ஒப்பிடும் பொது உயிரி இயற்பியல் புதிய மற்றும் வளர்ந்து வரும் அறிவியல் துறை ஆகும்.
கண்ணோட்டம்
மூலக்கூறு உயிரி இயற்பியல், உயிர் வேதியியல் மற்றும் மூலக்கூறு உயிரியலைப் போன்று உயிர் இயக்கத்தின் பல்வேறு வினாக்களுக்கும் சிறப்பான அளவில் விடையளிக்கின்றன.
உயிரி இயற்பியலாளர்கள், மேலும் பல ஆய்வுகளையும் மேற்கொண்டுள்ளனர்.
வெளி இணைப்புகள்
பகுப்பு:உயிரியல் பகுப்பு:இயற்பியல் பகுப்பு:பல்துறைக் கல்வி பகுப்பு:உயிர் இயற்பியல்
எத்தில் அசிட்டாக்சி பியூட்டனோயேட்டு
எத்தில் அசிட்டாக்சி பியூட்டனோயேட்டு (Ethyl acetoxy butanoate) C8H14O4 என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். எளிதில் இது ஆவியாகும். பழுத்த அன்னாசிப்பழங்களின் வாசனையின் ஒரு சிறிய அங்கமாக எத்தில் அசிட்டாக்சி பியூட்டனோயேட்டு காணப்படுகிறது. இருப்பினும் அதன் தூய வடிவத்தில் இது புளித்த தயிரைப் போன்ற வாசனையைக் கொண்டுள்ளது.
சோடியம் ஈத்தாக்சைடுடன் காமா-பியூட்டைரோலாக்டோன் மற்றும் எத்தில் அசிடேட்டு ஆகியவற்றைச் சேர்த்து வினைபுரியச் செய்தால் எத்தில் அசிட்டாக்சி பியூட்டனோயேட்டு உருவாகிறது.
மேற்கோள்கள்
பகுப்பு:அசிட்டேட்டு எசுத்தர்கள் பகுப்பு:பியூட்டைரேட்டு எசுத்தர்கள் பகுப்பு:தூக்க மருந்துகள்
சூராணம் ஊராட்சி
சூராணம் ஊராட்சி (Sooranam Gram Panchayat), தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1914 ஆகும். இவர்களில் பெண்கள் 1040 பேரும் ஆண்கள் 874 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இரண்டாம் வத்திக்கான் பொதுச்சங்கம்
இரண்டாம் வத்திக்கான் பொதுச்சங்கம் (Second Vatican Council; Vatican II) என்பது இருபதாம் நூற்றாண்டுக் கத்தோலிக்க திருச்சபையில் நடந்த வரலாற்றுச் சிறப்பு வாய்ந்த ஒரு நிகழ்வு ஆகும். இப்பொதுச்சங்கம் 1962ஆம் ஆண்டு அக்டோபர் 11ஆம் நாளிலிருந்து 1965ஆம் ஆண்டு டிசம்பர் 8ஆம் நாள்வரை நடந்தேறியது.
திருத்தந்தை இருபத்திமூன்றாம் யோவான் (ஆட்சி:1958-1963) இச்சங்கத்தைக் கூட்டி அதன் முதல் அமர்வுக்குத் தலைமை தாங்கினார். அவரது இறப்புக்குப் பின் திருத்தந்தை ஆறாம் பவுல் (ஆட்சி:1963-1978) சங்கத்தைத் தொடர்ந்து நடத்தி, தலைமைதாங்கி, அதை நிறைவுக்குக் கொணர்ந்தார்.
கத்தோலிக்க திருச்சபையில் நடந்த பொதுச்சங்கங்களுள் இப்பொதுச்சங்கம் 21ஆவதாகக் கருதப்படுகிறது. இதற்கு முன் வத்திக்கான் நகரில் 1869-1870இல் நடந்த பொதுச்சங்கம் முதலாம் வத்திக்கான் பொதுச்சங்கம் என்று அழைக்கப்படுகிறது.
இரண்டாம் வத்திக்கான் சங்கத்தில் பங்கேற்ற நால்வர் திருத்தந்தையர் ஆதல்
திருத்தந்தை இருபத்திமூன்றாம் யோவான் கூட்டிய இச்சங்கத்தில் பங்கேற்ற நால்வர் பிற்காலத்தில் திருத்தந்தையராகத் தேர்ந்தெடுக்கப்பட்டார்கள் என்பது குறிப்பிடத்தக்கது. அவர்களது பெயர்கள் வருமாறு:
திருச்சபை வாழ்வில் பொதுச்சங்கம்
திருச்சபைச் சொல் வழக்கில் சங்கம் என்பது ஆங்கிலத்தில் Council (இலத்தீன்: Concilium) என வரும். இது கிரேக்க மொழி மூலத்திலிருந்து Synod என்றும் வழங்கப்படும். இணைந்து வழிநடத்தல் என்னும் பொருளும், ஒன்றுகூட்டப்படுதல் என்னும் பொருளும் இவ்வாறு பெறப்படுகின்றன.
வரலாற்றில் நடந்த சங்கங்களைப் பார்க்கும்போது சங்கம் என்பது திருச்சபையின் ஆயர்கள் திருச்சபையின் வாழ்வு பற்றி கலந்துரையாடி முடிவுகள் எடுக்க ஒன்றுகூடுகிற கூட்டத்தைக் குறித்துவந்துள்ளது. பொது என்னும் அடைமொழி Ecumenical என்னும் கிரேக்க வழிச் சொல்லின் பெயர்ப்பாகும். Oikumene என்னும் கிரேக்கச் சொல் மனிதர்கள் குடியேறியுள்ள உலகம் என்னும் பொருளையும் உலகளாவிய என்னும் பொருளையும் தரும். இவ்வாறு பார்க்கும்போது பொதுச்சங்கம் என்பது உலகில் பரவியுள்ள திருச்சபையின் தலைவர்களாகிய ஆயர்கள் ஒன்றுகூடி, திருச்சபையின் நலனுக்கென முடிவுகள் எடுத்துச் செயல்பட முனைவதைக் குறிக்கும்.
வரலாற்றில் நிகழ்ந்த பொதுச்சங்கங்களின் பட்டியல்
கத்தோலிக்க திருச்சபையில் இதுவரை 21 பொதுச்சங்கங்கள் நிகழ்ந்ததாக வரலாற்றாசிரியர்கள் கணிக்கின்றனர். இறுதியாக நடைபெற்ற இரண்டாம் வத்திக்கான் பொதுச்சங்கத்தில் கலந்துகொள்ள உலகம் எங்கும் பரவியிருக்கின்ற கத்தோலிக்க திருச்சபையின் ஆயர்கள் அனைவரும் வத்திக்கான் நகருக்கு அழைக்கப்பட்டனர். நோய், முதுவயது, அரசியல் தடை போன்ற காரணங்களால் சிலரால் பங்கேற்க முடியாமற் போயினும், 2600க்கும் மேலான ஆயர்கள் சங்கத்தில் கலந்துகொண்டனர்.
சங்கத்தைக் கூட்டப்போவதாக திருத்தந்தை இருபத்திமூன்றாம் யோவான் 1959ஆம் ஆண்டு, சனவரி மாதம் 25ஆம் நாள் உரோமையில் அமைந்த புனித பவுல் பெருங்கோவிலில் ஆற்றிய உரையின்போது அறிவித்தார். அந்நாள் புனித பவுல் மனமாற்றம் அடைந்த நினைவுப் பெருவிழாவும், கிறித்தவர் அனைவரும் ஒன்றாக இணைந்து செயல்படுவதற்காக மன்றாடுகின்ற நாளுமாக அமைந்தது குறிப்பிடத்தக்கது. இருபதாம் நூற்றாண்டு உலகில் திருச்சபையின் வாழ்வும் பணியும் எவ்வாறு அமையவேண்டும் என்பதைக் குறித்து ஆய்ந்து, முடிவுகள் எடுத்து அவற்றைச் செயல்படுத்த வேண்டும் என்னும் நோக்கத்தோடு திருத்தந்தை பொதுச்சங்கம் கூடப்போவதாக அறிவித்தார். அவர் திருத்தந்தையாகப் பொறுப்பேற்ற மூன்றே மாதங்களில் இந்த அறிவிப்பை வெளியிட்டதும் கருதத்தக்கதாகும்.
இரண்டாம் வத்திக்கான் பொதுச்சங்கம் கத்தோலிகக திருச்சபையின் நீண்ட கால வரலாற்றில் மிகப் பெரியதாக அமைந்ததில் வியப்பில்லை. முதன்முறையாக, உலக நாடுகள் அனைத்திலுமிருந்து திருச்சபைத் தலைவர்கள் சங்கத்தில் பங்கேற்றனர். கத்தோலிக்க ஆயர்கள் மட்டுமே வாக்களிக்கும் உரிமை கொண்டிருந்தாலும் பார்வையாளர்களாக பிற கிறித்தவ சபைகளிலிருந்தும் சில தலைவர்கள் அழைக்கப்பட்டனர்.
கடந்த இரண்டாயிரம் ஆண்டுகளுக்கும் மேலான கிறித்தவ வரலாற்றில் நிகழ்ந்த பொதுச்சங்கங்களின் பெயர்களும், அவை நடைபெற்ற காலமும் இடமும் அவற்றில் விவாதிக்கப்பட்ட முக்கிய பொருள்களும் எடுக்கப்பட்ட சில முடிவுகளும் கீழே பட்டியலாகத் தரப்படுகின்றன.
தேத்தாக்குடி வடக்கு ஊராட்சி
தேத்தாக்குடி வடக்கு ஊராட்சி (Thethagudi north Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள வேதாரண்யம் வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3588 ஆகும். இவர்களில் பெண்கள் 1846 பேரும் ஆண்கள் 1742 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மைக்கல் இக்னேட்டியஃவ்
மைக்கல் கிறான்ற் இக்னேட்டியஃவ் (Michael Grant Ignatieff) கனடிய புலைமையாளர், வரலாற்று ஆசிரியர், அரசியல்வாதி. 2006, 2008 நடுவண் தேர்தல்களில் Etobicoke—Lakeshore தொகுதியில் போட்டியிட்டு வெற்றிபெற்றார். டிசம்பர் 2008 இவர் கனடா லிபிரல் கட்சியின் தலைமைப் பதவிக்கு போட்டியிட்டார். இதர போட்டியாளர்கள் விலகினர், எனவே இவர் தலைவராக நியமிகப்படவுள்ளார்.
பகுப்பு:கனடிய அரசியல்வாதிகள் பகுப்பு:1947 பிறப்புகள் பகுப்பு:வாழும் நபர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
முன்-கொலம்பியக் காலம்
முன்-கொலம்பியக் காலம் அல்லது கொலம்பசுக்கு முந்தையக் காலம் (pre-Columbian era) என்பது குறிப்பிடத்தக்க அளவில் ஐரோப்பியர்கள் வந்திறங்கி அமெரிக்கக் கண்டங்களில் தாக்கமேற்படுத்துவதற்கு முன்பிருந்த அமெரிக்காக்களின் வரலாற்றிலும் முன்வரலாற்றிலும் உள்ள காலப் பிரிவினைகளைக் குறிக்கும். இது பின்னைப் பழங்கற்காலத்தில் ஆசியர்கள் இடம் பெயர்ந்ததிலிருந்து  நடுக்காலத்தைத் தொடர்ந்த துவக்க தற்காலத்தில் ஐரோப்பிய குடியேற்றம் வரையிலானது.
"முன்-கொலம்பியக் காலம்" என்ற சொற்றொடர் 1492இல் கொலம்பசின் கடற்பயணங்களுக்கு முந்தைய என்ற பொருள்பட்டாலும் பொதுவாக இச்சொற்றொடர் ஐரோப்பியத் தாக்கத்தால் குறிப்பிடத்தக அளவில் மாற்றமடையும் வரையிலான அமெரிக்க முதற்குடி நாகரிகங்களின் முழுமையான வரலாற்றைக் குறிக்கின்றது; இத்தகைய மாற்றம் கொலம்பிசின் காலடி பதித்ததற்கு பல்லாண்டுகள் அல்லது நூறாண்டுகள் கழித்ததாக இருக்கலாம். இக்காரணத்தால் மாற்றுச் சொற்றொடர்களாக தொடர்புக்கு முந்தைய அமெரிக்காக்கள், குடியேற்றத்திற்கு முந்தைய அமெரிக்காக்கள் அல்லது வரலாற்றுக்கு முந்தைய அமெரிக்காக்கள் என்பனவும் பயனில் உள்ளன. இலத்தீன் அமெரிக்கா பகுதிகளில் இக்காலம் முன்-இசுபானிய (Pre-Hispanic) எனப்படுகின்றது.
பல முன்-கொலம்பிய நாகரிகங்கள் குறிப்பிடத்தக்க தனிக்குறியீடுகளைக் கொண்டிருந்தன; நிரந்த குடியிருப்புக்கள், நகரங்கள், வேளாண்மை, நகரிய,  நினைவுச்சின்னகட்டிட அமைப்புகள், பெரும்  மண்ணாழ்வு பணிகள், சிக்கலான சமூக அடுக்கதிகாரங்களைக் கொண்டிருந்தன. இவற்றில் சில நாகரிகங்கள் முதல் நிரந்தர ஐரோப்பிய/ஆபிரிக்க மக்கள் வந்திறங்கும் முன்னரே (கி.பி 15ஆம் நூற்றாண்டு பின்பகுதி - 16ஆம் நூற்றாண்டு முன்பகுதி) மறைந்து விட்டன. இவற்றைக் குறித்த குறிப்புகள் தொல்லியல் அகழ்வாய்வுகள் மற்றும் கேள்விவழி வரலாறுகள் மூலமே பெறப்படுகின்றன. குடியேற்றக் காலத்து சமகால பிற நாகரிகங்கள் அக்கால ஐரோப்பிய வரலாற்றுப் பதிவுகளில் இடம் பெற்றுள்ளன. வெகுசில நாகரிகங்கள், மாயா நாகரிகம் போன்றவை, தங்கள் வரலாற்றுப் பதிவுகளை எழுதிவிட்டுச் சென்றுள்ளன. இவற்றை கிறித்தவ ஐரோப்பியர் தப்பிதமான நோக்குள்ளவையாகக் கருதியதால், டியோகோ டெ லாண்டா போன்றவர்கள் இந்த உரைகளை தீயிட்டுக் கொளுத்தி அழித்தனர். ஒளித்து வைக்கப்பட்டிருந்த சில ஆவணங்களே தப்பித்தன; வேறுசில எழுதப்பட்ட மொழியிலிருந்து எசுப்பானியத்திற்கு மொழிபெயர்க்கப்பட்டு அல்லது ஒலிபெயர்க்கப்பட்டு காப்பாற்றப்பட்டன. அக்கால நாகரிகங்களைக் குறித்தும் அவர்களது பண்பாடு, அறிவு குறித்தும் இவை மூலமே வரலாற்றாளர்கள் சற்றேனும் அறிய முடிகின்றது.
இடையமெரிக்கப் பண்பாட்டுப் பகுதியில் நிலவிய அசுடெக், மாயா நாகரிகங்களும்) அந்தீசு மலைத்தொடர் பகுதியில் இருந்த (இன்கா, மோச்சே மற்றும் சிப்சா நாகரிகங்களும் குறிப்பிடத்தக்கன.
முன்-கொலம்பியக் காலத்திற்கு பின்னரும் தொல்குடி அமெரிக்கரின் பண்பாடு தொடர்ந்து முன்னேறி வருகின்றது. இவர்களில் பெரும் பாலோர் தங்கள் வழமையானச் சடங்குகளை தொடர்வதோடு புதிய பண்பாட்டுக் கூறுகளையும் தொழினுட்பங்களையும் தங்களுக்கேற்ப மாற்றிக் கொள்கின்றனர்.
வெளி இணைப்புகள்
பகுப்பு:அமெரிக்காக்களின் வரலாறு பகுப்பு:வரலாற்றுக் காலப்பகுதிகள்
காடு (நடனம்)
காடு நடனம் (Ghatu) என்பது மேற்கு நேபாளத்தின் குருங் சமூகத்தின் நேபாள நாட்டுப்புற நடனமாகும். இந்த நடனம் முக்கியமாக புத்த பூர்ணிமா திருவிழாவின் போது நிகழ்த்தப்படுகிறது. அதே மாதத்தின் முந்தைய அமாவாசை நாளில் நடனம் தொடங்கப்படுகிறது. வசந்த பஞ்சமி தினத்தன்று நடனக் கலைஞர்கள் தேர்ந்தெடுக்கப்பட்டு மூன்று அல்லது நான்கு மாதங்கள் பயிற்சி அளிக்கப்படுவார்கள். குருங் சமூகத்துடன், இந்த நடனம் மகர், துரா, பாலாமி மற்றும் குமால் சமூகத்தினராலும் இந்த நடனம் நிகழ்த்தப்படுகிறது.
செயல்திறன்
காடு நடன நிகழ்ச்சியில், ராஜா பாஷ்ரமு மற்றும் ராணி யம்பவதி என்கிற சாம்பவதி கதை சொல்லப்படுகிறது. இரண்டு முக்கிய காடு நடனக் கலைஞர்களில் ஒருவர் ராஜாவாகவும் மற்றவர் ராணியாகவும் நடிக்கிறார். அரசர் பாஷ்ரமு வேட்டையாடச் செல்கிறார், அங்கு அவர் யம்பவதியைச் சந்திக்கிறார். அவர்கள் ஒருவரையொருவர் திருமணம் செய்து கொள்கிறார்கள். அவர்களுக்கு ஒரு குழந்தை உள்ளது. மன்னன் பஷ்ரமு ஒரு போருக்குச் செல்கிறான், அங்கே அவன் இறக்கிறான். ராணி பின்னர் உடன்கட்டை ஏறி  தனது கணவருடன் தீக்குளிக்க முடிவு செய்கிறாள். இந்தக் காட்சியை நடனத்தின் மூலமாக வெளிப்படுத்தும்போது நடனக் கலைஞர்கள் மயக்க நிலையில் செல்கிறார்கள். இரண்டு வகையான காடு நடனங்கள் உள்ளன. அவை, பஹ்ரமேஸ் மற்றும் சதி என்ற பெயரில் வழங்கப்படுகின்றன.
பஹ்ரமேஸ் நடனம்
பஹ்ரமேஸ் காடு நடனம், ஆண்டு முழுவதும் நிகழ்த்தப்படலாம் என்று அறியப்படுகிறது. மேலும், விவசாயம் மற்றும் வீட்டு வேலைகள் போன்ற மக்களின் அன்றாட நடவடிக்கைகள் இந்த வகை நடனத்தில் வழங்கப்படுகின்றன.
சதி நடனம்
வசந்த பஞ்சமி (டிசம்பர்/ஜனவரி) முதல் புத்த பூர்ணிமா (ஏப்ரல்/மே) வரை மட்டுமே சதி நடனம் செய்ய முடியும். சதி நடனத்தில், ராஜா மற்றும் ராணியின் முக்கிய கதை வழங்கப்படுகிறது. இந்த நடனத்தின் போது, நடனக் கலைஞர்கள் ஒரு மயக்க நிலையில் செல்கிறார்கள். இது, இவர்கள் வணங்கும் கடவுளால் ஆட்கொள்ளப்பட்டதாக நம்பப்படுகிறது. நடனக் கலைஞர்கள் பொதுவாக, மெதுவான உடல் அசைவில் நடனமாடுகிறார்கள். alt=Ghatu Dance by Gurung women during Tamu Lhosar celebration 2018|thumb| தமு லோசர் (குருங் புத்தாண்டு) கொண்டாட்டத்தில் காடு நடனம் (2018)
ஆடை மற்றும் அணிகலன்கள்
நடனக் கலைஞர்கள் குருங் கலாச்சார உடை மற்றும் நகைகளை அணிந்துள்ளனர். பூக்கள் மற்றும் வறுத்த நெல் ஆகியவற்றால் செய்யப்பட்ட கிரீடம் நடனக் கலைஞர்களால் அணியப்படுகிறது. ராஜாவுக்கு குதிரை, ராணிக்கு சீப்பு என பல்வேறு பொருட்கள் இந்த வகை நடனத்திற்கு பயன்படுத்தப் படுகிறது. வில் மற்றும் அம்பு ஒவ்வொரு ஆண்டும் மக்களால் புதியதாக தயாரிக்கப்படுகிறது, அவை நடனத்தின் போது பயன்படுத்தப்படுகின்றன.
சான்றுகள்
பகுப்பு:நேபாளி திருவிழாக்கள்
பூட்டை முனியனார் கோயில்
பூட்டை முனியனார் கோயில் தமிழ்நாட்டில் விழுப்புரம் மாவட்டம், பூட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐஎன்எஸ் ரன்வீர் (டி54)
ஐஎன்எஸ் ரன்வீர் (டி54) இந்தியக் கடற்படைக்காக நான்காவதாக கட்டப்பட ராஜ்புட் வகுப்பு அழிகலன் ஆகும். ரன்வீர் 28 அக்டோபர் 1986 அன்று செயற்பாட்டுக்கு வந்தது. ஐஎன்எஸ் மைசூருடன் சேர்ந்து இது 15வது சார்க் மாநாட்டின் போது இந்தியப் பிரதமர் மன்மோகன்சிங் மற்றும் மற்ற உயர் அதிகாரிகளின் பாதுகாப்பிற்காக இலங்கை கடல் எல்லைக்கு சற்று வெளியே நிலை நிறுத்தப்பட்டிருந்தது.
வெளியிணைப்புகள்
பகுப்பு:இந்திய போர்க் கப்பல்கள்
இலங்கையில் பௌத்தம்
thumb|இலங்கையில் பௌத்தத்தின் பரம்பல் - 2001 மற்றும் 1981 (சாய்வெழுத்தில் உள்ளவை) மக்கள் தொகை கணக்கெடுப்பு
இலங்கையின் மொத்த சனத்தொகையில் 70.2 சதவீதமானோர் தேரவாத பௌத்தத்தைப் பின்பற்றுகின்றனர். 2012 சனத்தொகைக் கணக்கெடுப்பின் படி 14,222,844 பேர் பௌத்த சமயத்தைப் பின்பற்றுகின்றனர்.
பெரியவெண்மணி மருதாந்தீஸ்வரர் மற்றும் கலியுகவரதராஜப்பெருமாள் கோயில்
பெரியவெண்மணி மருதாந்தீஸ்வரர் மற்றும் கலியுகவரதராஜப்பெருமாள் கோயில் தமிழ்நாட்டில் பெரம்பலூர் மாவட்டம், பெரியவெண்மணி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சந்தை ஆய்வு
சந்தை ஆராய்ச்சி(சந்தை ஆய்வு) என்பது இலக்கு சந்தைகள் மற்றும் வாடிக்கையாளர்களைப் பற்றிய தகவல்களைச் சேகரிப்பதற்கான ஒரு ஒழுங்கமைக்கப்பட்ட முயற்சியாகும்: அவர்கள் யார் என்று தொடங்கி அவர்களைப் பற்றி அறிந்து கொள்ளுங்கள். இது வணிக மூலோபாயத்தின் ஒரு முக்கிய அங்கமாகும் மற்றும் போட்டித்தன்மையை பராமரிப்பதில் ஒரு முக்கிய காரணியாகும். சந்தையின் தேவைகள், சந்தை அளவு மற்றும் போட்டி ஆகியவற்றைக் கண்டறிந்து பகுப்பாய்வு செய்ய சந்தை ஆராய்ச்சி உதவுகிறது. அதன் நுட்பங்கள் ஃபோகஸ் குழுக்கள், ஆழ்ந்த நேர்காணல்கள் மற்றும் இனவரைவியல் போன்ற பண்பறி ஆய்வு நுட்பங்களை உள்ளடக்கியது, அத்துடன் வாடிக்கையாளர் ஆய்வுகள் மற்றும் இரண்டாம் நிலை தரவுகளின் பகுப்பாய்வு போன்ற அளவறி ஆய்வு நுட்பங்கள்.
இது சமூக மற்றும் கருத்து ஆராய்ச்சியை உள்ளடக்கியது, மேலும் புள்ளிவிவர மற்றும் பகுப்பாய்வு முறைகள் மற்றும் பயன்பாட்டு சமூக அறிவியலின் நுட்பங்களைப் பயன்படுத்தி நுண்ணறிவைப் பெற அல்லது முடிவெடுப்பதை ஆதரிக்கும் வகையில் தனிநபர்கள் அல்லது நிறுவனங்களைப் பற்றிய தகவல்களை முறையாக சேகரித்தல் மற்றும் விளக்கமளித்தல்.
சந்தை ஆராய்ச்சி, சந்தைப்படுத்தல் ஆராய்ச்சி மற்றும் சந்தைப்படுத்தல் ஆகியவை வணிக நடவடிக்கைகளின் வரிசையாகும்; சில நேரங்களில் இவை முறைசாரா முறையில் கையாளப்படுகின்றன.
சந்தைப்படுத்தல் ஆராய்ச்சி துறை சந்தை ஆராய்ச்சியை விட மிகவும் பழமையானது. இரண்டுமே நுகர்வோரை உள்ளடக்கியிருந்தாலும், சந்தைப்படுத்தல் ஆராய்ச்சி என்பது விளம்பர செயல்திறன் மற்றும் விற்பனைப் படையின் செயல்திறன் போன்ற சந்தைப்படுத்தல் செயல்முறைகளைப் பற்றி குறிப்பாக அக்கறை கொண்டுள்ளது, அதே நேரத்தில் சந்தை ஆராய்ச்சி குறிப்பாக சந்தைகள் மற்றும் விநியோகத்துடன் தொடர்புடையது. சந்தை ஆராய்ச்சி மற்றும் சந்தைப்படுத்தல் ஆராய்ச்சி ஆகியவற்றை குழப்புவதற்கு இரண்டு விளக்கங்கள் கொடுக்கப்பட்டுள்ளன, மேலும் சந்தை ஆராய்ச்சி என்பது சந்தைப்படுத்தல் ஆராய்ச்சியின் துணைக்குழு ஆகும். இரு துறைகளிலும் நிபுணத்துவம் மற்றும் நடைமுறைகளைக் கொண்ட பெரிய நிறுவனங்கள் காரணமாக மேலும் குழப்பம் நிலவுகிறது.
வரலாறு
அமெரிக்காவில் வானொலியின் பொற்காலத்தின் விளம்பர ஏற்றத்தின் ஒரு பகுதியாக 1930 களில் சந்தை ஆராய்ச்சி கருத்தாக்கம் செய்யப்பட்டு முறையான நடைமுறையில் தொடங்கப்பட்டாலும், இது 1920 களில் டேனியல் ஸ்டார்ச் செய்த வேலையை அடிப்படையாகக் கொண்டது. ஸ்டார்ச் "விளம்பரத்தைப் பார்க்க வேண்டும், படிக்க வேண்டும், நம்ப வேண்டும், நினைவில் வைத்துக் கொள்ள வேண்டும், மேலும் முக்கியமாக செயல்பட வேண்டும் என்று ஒரு கோட்பாட்டை உருவாக்கினார்." விளம்பரதாரர்கள் வெவ்வேறு வானொலி நிகழ்ச்சிகளை ஸ்பான்சர் செய்யும் முறைகள் மூலம் மக்கள்தொகையின் முக்கியத்துவத்தை உணர்ந்தனர்.
கேலப் நிறுவனம் பொதுக் கருத்துக் கணிப்பைக் கண்டுபிடிக்க உதவியது; இன்று, "சந்தை ஆராய்ச்சி அதற்கு பணம் செலுத்துவதற்கான ஒரு வழியாகும்."
வணிகம்/திட்டமிடலுக்கான சந்தை ஆராய்ச்சி
சந்தை ஆராய்ச்சி என்பது நுகர்வோரின் விரும்பங்கள், தேவைகள் மற்றும் நம்பிக்கைகள் ஆகியவற்றின் எண்ணஓட்டத்தை பெறுவதற்கான ஒரு வழியாகும். அவர்கள் எவ்வாறு செயல்படுகிறார்கள் என்பதைக் கண்டறியவும் இது அடங்கும். ஒரு பொருளை எவ்வாறு சந்தைப்படுத்தலாம் என்பதைத் தீர்மானிக்க ஆராய்ச்சியைப் பயன்படுத்தலாம். பீட்டர் ட்ரக்கர் சந்தை ஆராய்ச்சியை சந்தைப்படுத்துதலின் மிகச்சிறந்ததாக நம்பினார். சந்தை ஆராய்ச்சி என்பது உற்பத்தியாளர்களும் சந்தையும் நுகர்வோரைப்பற்றி ஆராயவும் மற்றும் நுகர்வோரின் தேவைகளைப் பற்றிய தகவல்களைச் சேகரிக்கும் ஒரு வழியாகும். சந்தை ஆராய்ச்சியில் இரண்டு முக்கிய வகைகள் உள்ளன: முதன்மை ஆராய்ச்சி, இது அளவறி ஆய்வு அளவறி மற்றும் பண்பறி ஆய்வுபண்பறி ஆராய்ச்சி மற்றும் இரண்டாம் நிலை ஆராய்ச்சி என பிரிக்கப்பட்டுள்ளது.
சந்தைப்படுத்தல் செயல்திறனை அளவிடக்கூடிய மற்ற காரணி. கீழ் கண்டவாறு • விளம்பர ஆராய்ச்சி (Advertisement research)
• (பார்வையாளர்கள் ஆராய்ச்சி)Audience research
• மாடலிங் தேர்வு
• போட்டியாளர் பகுப்பாய்வு
• வாடிக்கையாளர் பகுப்பாய்வு (இலக்கு வாடிக்கையாளர்களின் பிரிவு)
• சந்தைப்படுத்தல் மாடலிங் கலவை
• தயாரிப்பு ஆராய்ச்சி
• இடர்  பகுப்பாய்வு
•  உருவகப்படுத்தப்பட்ட சோதனை சந்தைப்படுத்தல்
தரவு சேகரிப்பு
"கடுமையான மாதிரி முறைகள் உயர்தர தரவு சேகரிப்புடன் இணைந்தவை" என்பதை அட்வரடைசிங் ஏஜ் இதழ் சந்தை ஆராய்ச்சியின் முதுகெலும்பாகக் கருதுகிறது. வாடிக்கையாளர்கள், சாத்தியமான வாடிக்கையாளர்கள், பங்குதாரர்கள் அல்லது பொது மக்களின் மாதிரியை நேர்காணல் செய்வதன் மூலம், உள்-நிலை ஆய்வுகள் அல்லது பதிவு கோப்புகளை செயலாக்குவதன் மூலம் வாடிக்கையாளர் நடத்தையை கவனிப்பதன் மூலம் தரவு சேகரிப்பு செய்யப்படலாம். தரவு இயற்கையில் அளவறி (விற்பனை, படங்கள், கண் கண்காணிப்பு) அல்லது பண்பறி (கணக்கெடுப்புகள், கேள்வித்தாள்கள், நேர்காணல்கள், பின்னூட்டங்கள்) ஆய்வாக இருக்கலாம். தரவுகளை ஒருங்கிணைத்தல், காட்சிப்படுத்துதல் மற்றும் செயல்படக்கூடிய நுண்ணறிவுகளாக மாற்றுதல் ஆகியவை சந்தை ஆராய்ச்சியின் முக்கிய சவால்களில் ஒன்றாகும், மேலும் இன்று, உரை பகுப்பாய்வுகள் சந்தை ஆராய்ச்சி முறைகளை பெரிய அளவிலான பண்பறி தகவல்களைச் செயலாக்கி, அதை அளவறி தரவுகளாக மாற்றுவதற்கு வழங்குகிறது. இதைக் காட்சிப்படுத்தவும் முடிவெடுக்கவும் எளிதானது. சந்தை ஆராய்ச்சியில் பொதுவாகப் பயன்படுத்தப்படும் சில நூறு அல்லது சில ஆயிரம் விட அதிகளவிளான மாதிரிகளை தரவு சேகரிப்புக்கு பயன்படுத்த வேண்டும். கணக்கெடுக்கப்படுபவர்களின் (குறைந்த பட்சம் சாற்பற்று) ஒத்துழைப்பும் தேவை;  நம்பிக்கையும்  உதவியாக உள்ளது.
சில தரவு சேகரிப்பு ஊக்கப்படுத்தப்படுகிறது: சாலையில் இருப்பவர்கள் தாங்கள் நுகர்வோராக இருக்கும் போக்குவரத்து அறிக்கைக்கு பங்களிப்பது ஒரு எளிய வடிவம். நுகர்வோர்-வணிகம் (C2B) உறவு மிகவும் சிக்கலானது, இது சில நேரங்களில் நம்பகத்தன்மை சிக்கல்களை உருவாக்ககுகிறது. பிற தரவு சேகரிப்பு சந்தை ஆராய்ச்சியின் நோக்கத்திற்கு சந்தையைப் பற்றி மேலும் தெரிந்துகொள்வதாகும்.
இணையத்திலிருந்து சர்வதேச செல்வாக்கு
இணையத்திலிருந்து மற்றும் இணையம் வாயிலாக கிடைக்கும் ஆராய்ச்சியின் சர்வதேச வளர்ச்சியானது ஏராளமான நுகர்வோர் மற்றும் அவர்கள் வாங்கும் நபர்களிடம் செல்வாக்கடைந்துள்ளது, சீனா, இந்தோனேஷியா மற்றும் ரஷ்யா போன்ற வளர்ந்து வரும் உலகளாவிய சந்தைகள், B2B இ-காமர்ஸில் அமெரிக்காவை விட இன்னமும் சிறியதாக இருந்தாலும், அவற்றின் இணைய-ஆற்றல் வளர்ச்சி காரணி, தயாரிப்பு-மேம்படுத்தும் வலைத்தளங்கள், கிராபிக்ஸ் மற்றும் கார்ப்பரேட் மற்றும் நுகர்வோர் / B2C ஐ ஈர்க்க வடிவமைக்கப்பட்ட உள்ளடக்கத்தால் தூண்டப்படுகிறது. 2010 ஆம் ஆண்டுக்கான மதிப்பீடுகள் US$400 பில்லியன் முதல் $600 பில்லியனுக்கும் இடைப்பட்ட வருமானம் இந்த ஊடகத்தின் வாயிலாக உருவாக்கப்பட்டுள்ளது.
"Global B2C E-Commerce and Online Payment Market 2014" என்ற தலைப்பில் ஒரு அறிக்கை, வட அமெரிக்கா மற்றும் மேற்கு ஐரோப்பாவில், முழுமையான வளர்ச்சி எண்கள் உயர்ந்தாலும், ஒட்டுமொத்த வளர்ச்சி விகிதங்கள் குறைவதாக தெரிவிக்கிறது.
யுகே மார்க்கெட் ரிசர்ச் சொசைட்டி (எம்ஆர்எஸ்) முதன்மையாக மில்லினியல்கள் பயன்படுத்தும் சமூக ஊடக தளங்கள் லிங்க்ட்இன், பேஸ்புக், யூடியூப் மற்றும் இன்ஸ்டாகிரா மை பட்டியலிட்டது.
ஆராய்ச்சி மற்றும் சந்தை துறைகள்
உலகளாவிய கார்ப்பரேட் சந்தை ஆராய்ச்சிக்கான விவரங்களைப் பற்றி, தகவல் இல்லை, ஏனெனில் அவை நாட்டின் உற்பத்தியாளர்களால் செய்யப்படும் நுகர்வோர் ஆராய்ச்சி ஆகும்.
சந்தை ஆராய்ச்சி தரவு இழப்பு தடுப்பு அம்சங்களைக் கொண்டுள்ளது; அனைத்து முன்மொழியப்பட்ட மாற்றங்கள் மற்றும் புதிய தயாரிப்புகளில் 60 சதவீதத்திற்கும் குறைவானவை தோல்வியடைந்ததாகக் கருதப்படுகிறது. சந்தையைப் பற்றிய தகவல்களைப் பெறுவது கடினமாக இருக்கும்போது, தயாரிப்பு அல்லது சேவையை வழங்குவதற்கான "தீர்மானத்ததை முன்னெடுத்து செல்வது" செலவு மிச்சம். ஆராய்ச்சி செலவை வெற்றியடைவதற்கான சிறந்த வாய்ப்புகளைப் பெறுவதற்குத் தேவையான விளம்பரங்களளுக்கு யன்படுத்தப்படலாம்.
நுண்ணறிவுத் தொழில்
சந்தை ஆராய்ச்சி என்பது ஒன்றுடன் ஒன்று இணைந்த ஒரு தொழில் மற்றும் இது பெரும்பாலும் "நுண்ணறிவு" தொழில் என குறிப்பிடப்படுகிறது இருப்பினும், சந்தை ஆராய்ச்சியின் தனித்துவமான முறைகள் மற்றும் நுட்பங்கள் எப்போதும் நுண்ணறிவு விற்பனையாளர்களின் டிஜிட்டல்-முதல் அணுகுமுறையுடன் ஒத்துப்போவதில்லை. களப்பணியை விட தரவு பகுப்பாய்வு களில் கவனம் செலுத்தும் நுண்ணறிவுகளின் தோற்றம், நிர்வாகத்தினர் கவனம்ஈர்த்ல் மற்றும் நிதியுதவிக்காக சந்தை ஆராய்ச்சி போட்டியிடுகிறது. சந்தை ஆராய்ச்சியை பயிற்சி செய்பவர்களுடைய தற்போதைய ஆராய்ச்சி தொழில்துறைக்கான இரண்டு அழுத்தமான கவலைகளைக் காட்டுகின்றனர்: ஆன்லைன் தரவு பண்டமாக்கல் மற்றும்  சந்தை ஆராய்ச்சியாளர்கள் மற்றும் வாடிக்கையாளர் நிறுவனங்களுக்குள் உயர் நிர்வாகத்திற்கு இடையே அதிகரித்து வரும் தூரம். வணிக மூலோபாயத்தின் எல்லைகளாக இல்லாமல் சந்தை ஆராய்ச்சி என்பது சந்தைப்படுத்தல் துறையின் மரபுச் செயல்பாடாக மாறும் ஆபத்தை அவர்கள் உணர்ந்து  இரண்டு கவலைகளாலும் கொதிக்கின்றனர்.
சந்தை ஆராய்ச்சி நிறுவனங்கள் தங்கள் செயல்பாடுகளில் பயனுள்து என்று கருதும்  "செயல்படுத்தக்கூடிய அறிவை(actionable knowledge)" உருவாக்குவதையே நோக்கமாகக் கொண்டுள்ளது:
சிறு வணிகங்கள் மற்றும் இலாப நோக்கற்ற நிறுவனங்கள்
சிறிய நிறுவனங்கள் மற்றும் இலாப நோக்கற்ற நிறுவனங்கள் தங்கள் இருப்பிடத்தின் சூழலைக் கவனிப்பதன் மூலம் தேவையான தகவல்களைப் பெறலாம். சிறிய அளவிலான ஆய்வுகள் மற்றும் குவிய குழுக்கள் சாத்தியமான மற்றும் ஏற்கனவே உள்ள வாடிக்கையாளர்கள் மற்றும் நன்கொடையாளர்களிடமிருந்து தகவல்களைச் சேகரிப்பதற்கான குறைந்த செலவில் வழிகள் ஆகும்.இரண்டாம் நிலைத் தரவு (புள்ளிவிவரங்கள், புள்ளிவிவரங்கள், முதலியன) நூலகங்களில் அல்லது இணையத்தில் பொதுமக்களுக்குக் கிடைப்பது. முதன்மை ஆதாரங்கள், சிறப்பானது மிகவும் மதிப்புமிக்கதாக இருக்கும்: சிறிய அளவிலான வாடிக்கையாளர்களிடம் சுமார் ஒருமணிநேரம் உரையாடி அவர்களது மனதிற்குள் நுழைந்து அவர்களின் தேவைகள், விருப்பங்கள் மற்றும் வலிகளுக்கான உணர்வைப் பெறலாம் ஆனால் இவற்றை கேள்வித்தாளில் இருந்து அதைப் பெற முடியாது.."
வெளி இணைப்புகள்
பகுப்பு:வணிக செயல்முறை பகுப்பு:சந்தைப்படுத்துதல் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பி. கொல்ல அள்ளி
'''பி. கொல்லஅள்ளி' (P Gollahalli'') என்பது இந்திய ஒன்றியம், தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643275. இந்த ஊரானது பி. கொல்லஅள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 293 கி.மீட்டர் தொலைவில் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 191, மொத்த மக்கள் தொகைகள் 784 ஆகும். இதில் 442 ஆண்களும், 342 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
திருநெல்வேலி
பெயர் விளக்கம்
அந்தணர் ஒருவர் நெல்லையப்பர் சுவாமிக்கு சமைத்து படைப்பதற்காக நெல்லை வெய்யிலில் காய வைத்து விட்டு சென்றிருக்க மழை பொழிய ஆரம்பித்து விட்டது. பயந்தோடி வேகமாக வந்தவர் வியந்து போனார். இறைவன் அருளால் நெல்லைச் சுற்றி மழை பொழியாமல் வேலியிட்டார் போல காணப்பட்டது. இவ்வாறு இறைவன் நெல்லுக்கு வேலியிட்டதால் திரு என்னும் அடைமொழியுடன் திருநெல்வேலி ஆனது.
இந்த விளக்கத்தை நெல்லையப்பர் சுவாமி கோவிலிலும் காணலாம்.
பெயர்க் காரணம்
முன்னொரு காலத்தில் தீவிர சிவ பக்தரான வேதபட்டர் என்பவர் மிகவும் வறுமையில் வாழ்ந்து வந்தார். தமது வாழ்க்கை நிலையை மாற்ற வேண்டி ஒவ்வோர் ஊரிலும் அமைந்த சிவனை வழிபட்டு வந்தார்.
சிவன் அருளால் வேதபட்டருக்கு சகல செல்வங்களும் கிடைத்தன. வேணுவனம் (திருநெல்வேலி) வந்த வேதபட்டர் சிவனுக்கு நித்திய பூஜை செய்து ஏழைகளுக்கு அன்னதானமும் வழங்கி வந்தார். வேதபட்டரைச் சோதிக்க நினைத்த சிவபெருமான் அவருக்கு வழங்கிய செல்வங்கள் சிறிது சிறிதாக குறைந்து போகும்படி செய்தார். இதனால் சிவனடியார்களுக்கு உணவு வழங்குவதிலும், சிவ பூஜை செய்வதிலும் வேதபட்டருக்குச் சிரமம் ஏற்பட்டது.
இருப்பினும் இறைவனுக்கு நித்திய பூஜைகள் தடைபடக்கூடாது என்பதற்காக அவர் பொதுமக்களிடம் யாசகம் பெற்று நித்திய பூஜை நடத்தி வந்தார். ஒரு நாள் அவர் நெய்வேத்தியத்திற்குரிய நெல்லைக் காய வைத்து விட்டு குளிப்பதற்காக தாமிரபரணி ஆற்றுக்கு சென்றுவிட்டார்.
அப்போது மேகம் கருத்து மழை பெய்தது. மழை பெய்ததால் இறைவன் நெய்வேத்தியத்திற்காகக் காயப்போடப்பட்டிருந்த நெல் நனைந்துவிடுமே எனப் பதறியபடி கவலையுடன் அவர் கோயிலுக்கு ஓடி வந்தார். ஆனால் அங்கு இறைவனின் திருவிளையாடலால் காயப்போடப்பட்டிருந்த நெல் மட்டும் நனையாமல் வேலியிடப்பட்டுப் பாதுகாக்கப்பட்டிருந்தது. இதைப் பார்த்து வியந்த வேதபட்டர் நடந்த சம்பவத்தை பாண்டிய மன்னனிடம் தெரிவித்தார்.
மன்னரும் இந்த அதிசயத்தைக் கண்டு வியந்தார். நெல்லுக்கு இறைவன் வேலியிட்டு காத்ததால் வேணுவனம், நெல்வேலி எனப் பெயர் பெற்றது. பின்னர் திரு என்ற அடைமொழி சேர்க்கப்பட்டு திருநெல்வேலி எனப் பெயர் பெற்றது.
இந்து பழங்கதைகளின் படி சிவ பெருமான் நெல்லுக்கு வேலியிட்டுக் காத்ததால் இது திருநெல்வேலி எனப்படுகிறது என்ற கருத்து உள்ளது.
ஓர் ஏழை விவசாயி இறைவனுக்குப் படைக்க நெல்லைக் காய வைத்திருந்ததாகவும், அவன் பார்க்காத சமயம், மழை திடீரெனப் பெய்ய, சிவன் (நெல்லையப்பர்), நெல் மேல் நீர் படாமல் காத்தார் எனவும், அதனால், அவருக்கு நெல்லையப்பர் என்றும், அந்த இடத்துக்கு திரு + நெல் + வேலி என்றும் பெயர்.
வரலாறு
250x250px|left|thumb|திருநெல்வேலியின் பெரும் கோவில்களில் ஒன்றான நெல்லையப்பர் கோவிலில் செதுக்கப்பட்ட தூண்|alt=granite column with sculpture showing a person with a bow திருநெல்வேலியின் வரலாற்றை இங்கு வந்திருந்த கிறித்தவப் பாதிரியார் ராபர்ட் கால்டுவெல் (1814–91) ஆய்வு செய்துள்ளார். திருநெல்வேலி பாண்டிய அரசர்களின் இரண்டாம் தலைநகரமாக விளங்கியது; அவர்களின் முதன்மைத் தலைநகரமாக மதுரை இருந்தது. இங்கிருந்த பாண்டிய வம்சம் அனோ டொமினிக்கு பல நூற்றாண்டுகளுக்கு முன்னரே இருந்ததற்கான சான்றுகள் உள்ளன; அசோகர் (பொ.ஊ.மு. 304–232) காலக் கல்வெட்டுக்களிலும் மகாவம்சம், வராகமிகிரரின் பிரகத் சம்கிதை மற்றும் மெகஸ்தனிசின் (பொ.ஊ. 350–290) நூலிலும் இப்பேரரசு குறிக்கப்பட்டுள்ளது. இந்த இராச்சியம் பொ.ஊ. 1064இல் இராசேந்திர சோழன் காலத்தில் சோழர் ஆட்சியின் கீழ் வந்தது. 13ஆவது நூற்றாண்டு வரை சோழரின் ஆட்சியிலிருந்த திருநெல்வேலி பின்னர் மதுரையைத் தலைநகராகக் கொண்டு ஆண்ட பிற்காலப் பாண்டியரின் கீழ் வந்தது.
பொ.ஊ. 13ஆவது, 14ஆவது நூற்றாண்டுகளில் நெல்லையப்பர் கோவில் பாண்டியர்களின் அரசக் கோவிலாக விளங்கியது. அரச ஆதரவினால் அக்காலத்தில் பல அணைகள் கட்டப்பட்டன. குலசேகரப் பாண்டியனின் (1268–1308) மரணத்திற்குப் பிறகு, 16ஆவது நூற்றாண்டில் விசயநகர மன்னர்களும் (பாளையக்காரர்கள்) ஆட்சி புரிந்தனர். தெலுங்கு, கன்னடர்கள் கிழக்கத்திய கரிசல் மண் பிரதேசத்திலும் குடியேறினர். திருநெல்வேலி மதுரை நாயக்கர்களின் இரண்டாம் தலைநகரமாக இருந்தது;  விசுவநாத நாயக்கர் (1529–64) காலத்தில் 1560இல் திருநெல்வேலி மீளமைக்கப்பட்டது. நெல்லையப்பர் கோவிலில் உள்ள கற்றளிகளில் இவரது தாராளமான நன்கொடை பதியப்பட்டுள்ளது. 1736இல் நாயக்கராட்சி முடிவுக்கு வந்தது; 18ஆம் நூற்றாண்டின் மையக்காலத்தில் இப்பகுதியை சந்தா சாகிப் (1740–1754), ஆற்காடு நவாப் மற்றும் மருதநாயகம் (1725–1764) கைப்பற்றினர்.
1743இல் நிசாம்-உல்-முல்க், தக்காணப் பீடபூமியின் தளபதி, இப்பகுதியில் இருந்த மராத்தியர்களை விரட்டியடித்து, இப்பகுதி ஆற்காடு நவாப் ஆட்சியின் கீழ் வந்தது. இருப்பினும் அதிகாரம் நாயக்கர்களின் படைத்தளபதிகளாக இருந்த பாளையக்காரர்களிடம் இருந்தது. திருநெல்வேலி நாயக்கர் ஆட்சியிலும், நவாப் ஆட்சிக்காலத்திலும் முதன்மை வணிக நகரமாக விளங்கிய இந்நகரம் நெல்லைச் சீமை எனப்பட்டது; சீமை என்பதற்கு "வளர்ச்சியுற்ற வெளிநாட்டு நகரம்" எனப் பொருள் கொள்ளலாம். பாளையக்காரர்கள் மலைகளில் கோட்டைகள் கட்டிக்கொண்டு, தங்களுக்குள்ளேயே சண்டையிட்டு வந்தனர். 1755இல் பிரித்தானிய அரசு மேஜர் எரானையும் மகபுசு கானையும் அனுப்பி அமைதி ஏற்படுத்தினர். திருநெல்வேலி நகரம் மகபூசு கானுக்கு வழங்கப்பட்டது. பாளையக்காரர்கள் மகபூசு கானுடன் சண்டையிட்டனர். மகபூசுகானுக்கு உதவியாக கிழக்கிந்தியக் கம்பனி முகமது யூசபை அனுப்பியது. கான் ஆட்சியைக் கைபற்றிய பின்னர் 1763இல் எதிர்பாளராக மாறினார். இதனால் 1764இல் கான் தூக்கிலிடப்பட்டார். 1758இல் பிரித்தானிய துருப்புகள் தளபதி புல்லர்டன் தலைமையில் கட்டபொம்மனை வென்றனர். 1797இல் பானர்மேன் தலைமையிலான பிரித்தானியருக்கும் கட்டபொம்மன் தலைமையிலான பாளையக்காரர்களுக்கும் முதலாம் பாளையக்காரப் போர் மூண்டது. எட்டையபுரம் மன்னர் போன்ற சில பாளையக்காரர்கள் பிரித்தானியர்களுக்கு ஆதரவாயிருந்தனர். கட்டபொம்மன் தோற்கடிக்கப்பட்டு தனது பாஞ்சாலங்குறிச்சியில் தூக்கிலிடப்பட்டார். இரண்டாண்டுகள் கழித்து இரண்டாம் பாளையக்காரர் போர் நிகழ்ந்தது. மிகுந்த எதிர்ப்புக்கு பிறகு பிரித்தானியர் மீண்டும் வென்றனர். நவாபுடன் ஏற்பட்ட உடன்பாட்டின்படி கர்னாடிக் பகுதி பிரித்தானியர் ஆட்சி கீழ் வந்தது.
1801இல் நவாபிடமிருந்து திருநெல்வேலியைப் பெற்ற பிறகு பிரித்தானியர் இதனைத் திருநெல்வேலி மாவட்டத்தின் தலைநகரமாக்கினர். நிர்வாக, படைத்துறை தலைமையகங்கள் பாளையம்கோட்டையில் அமைந்தன. இந்திய விடுதலைக்குப் பிறகு திருநெல்வேலி மாவட்டத் தலைநகரமாக விளங்கியது. 1986இல் தனியாக தூத்துக்குடி மாவட்டம் பிரிந்தது. தற்போதைய இந்திய அரசின் 100 நுண்சீர் நகரங்களில் ஒன்றாக திருநெல்வேலி அடையாளம் காணப்பட்டுள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 47 மீட்டர் (154 அடி) உயரத்தில் இருக்கின்றது.
மக்கள் வகைப்பாடு
இந்திய 2011 ஆம் ஆண்டு மக்கள் தொகைக் கணக்கெடுப்பின்படி 4,73,637 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். திருநெல்வேலி மக்களின் சராசரிக் கல்வியறிவு 90.39% ஆகும், இதில் ஆண்களின் கல்வியறிவு 94.75%, பெண்களின் கல்வியறிவு 86.18% ஆகும். இது இந்திய தேசிய சராசரி கல்வியறிவான 59.5% விடக் கூடியதே. திருநெல்வேலி மக்கள் தொகையில் 10% ஆறு வயதுக்குட்பட்டோர் ஆவார்கள்.
2011 இல் எடுக்கப்பட்ட மக்கள்தொகை கணக்கெடுப்பின் துவக்கநிலை மதிப்பீடுகளின்படி மாநகரப்பகுதியின் மக்கள்தொகை 4,73,637 ஆகவும், கூட்டுநகரப்பகுதியின் மக்கள்தொகை 4,97,826 ஆகவும் உள்ளது.
2011 ஆம் ஆண்டு மதவாரியான கணக்கெடுப்பின்படி, திருநெல்வேலியில் இந்துக்கள் 69.00%, முஸ்லிம்கள் 20.02%, கிறிஸ்தவர்கள் 10.59%, சீக்கியர்கள் 0.01%, பௌத்தர்கள் 0.01%, சைனர்கள் 0.02%, 0.35% பிற மதங்களைப் பின்பற்றுபவர்களும் உள்ளனர்.
இரட்டை நகரங்கள்
திருநெல்வேலியும் பாளையங்கோட்டையும் இரட்டை நகரங்கள் (TWIN CITY) என்றழைக்கப்படுகின்றன. தாமிரபரணி ஆறு ஆனது இவ்விரு நகரங்களுக்கிடையே ஓடுகின்றது. திருநெல்வேலி ஆனது ஆற்றின் மேற்குப் புறமும், பாளையங்கோட்டை கிழக்குப் புறமும் அமைந்துள்ளன.
பாளையங்கோட்டை கல்விநிலையங்களுக்குப் பெயர்பெற்றது. இது தென்னிந்தியாவின் ஆக்ஸ்ஃபோர்டு என்றழைக்கப்படுகிறது. பாளையம்கோட்டைச் சிறையும் மிகவும் புகழ்பெற்றது. இந்திய சுதந்திரப் போராட்டத்தின் போது பல சுதந்திரப்போராட்ட வீரர்கள் இங்குதான் அடைக்கப்பட்டிருந்தனர்.
போக்குவரத்து
திருநெல்வேலி சந்திப்பு தொடருந்து நிலையம்|thumb|right|alt=தொடருந்து நிலையத்தின் நுழைவாயில்
திருநெல்வேலி ஒரு விரிவான போக்குவரத்துப் பிணையத்தினைக் கொண்டுள்ளது; இது சாலை, இரயில் மற்றும் விமானம் மூலம் பிற முக்கிய நகரங்களோடு நன்கு இணைக்கப்பட்டுள்ளது. திருநெல்வேலி மாநகராட்சி 763.3 km சாலைகளை மொத்தம் பராமரிக்கிறது. தேசிய நெடுஞ்சாலைத் துறை மூலம் முப்பது கிலோமீட்டர்கள் சாலையும், மாநில நெடுஞ்சாலைகள் துறை மூலம் இருபத்தி இரண்டு கிலோமீட்டர் சாலையும் பராமரிக்கப்படுகின்றன. 1844 ஆம் ஆண்டில் திருநெல்வேலி - பாளையங்கோட்டையை இணைக்கும் வகையில், தாமிரபரணி ஆற்றின் குறுக்கே கர்னல் ஹார்ஸ்லேவினால் கட்டப்பட்ட பாலம் உள்ளது. இன்று அது சுலோச்சன முதலியார் பாலம் என்றழைக்கப்டுகிறது. திருநெல்வேலி நகரம்  தேசிய நெடுஞ்சாலை 7 மேல், மதுரைக்குத் தெற்கே 150 km தொலைவிலும் மற்றும் கன்னியாகுமரிக்கு வடக்கே 91 km தொலைவிலும் அமைந்துள்ளது,. தேசிய நெடுஞ்சாலை 7A, இது தேசிய நெடுஞ்சாலை 7-ன் ஒரு நீட்டிப்பு ஆகும்; இது தூத்துக்குடி துறைமுகத்தினை பாளையங்கோட்டையோடு இணைக்கிறது.
திருநெல்வேலி நகரில் மூன்று பேருந்து நிலையங்கள் உள்ளன. 2003 இல், மத்தியப் பேருந்து நிலையம் (புதிய பஸ் ஸ்டாண்ட்) வேய்ந்தான் குளத்தில் திறக்கப்பட்டது. இங்கிருந்து மற்றைய நகரங்களுக்கு பேருந்துகள் இயக்கப்படுகின்றன. இங்கிருந்து அரசு விரைவுப் போக்குவரத்துக் கழகம் ஆனது பெங்களூர், சென்னை, கன்னியாகுமாரி மற்றும் பிற நகரங்களுக்கு அதிதூரப் பேருந்து சேவையை இயக்குகிறது. மேலும் சந்திப்பு மற்றும் பாளைப் பேருந்து நிலையங்களிலிருந்து தமிழ்நாடு அரசுப் போக்குவரத்துக் கழகம், திருநெல்வேலி நகர மற்றும் அருகில் உள்ள கிராமங்களுக்குப் பேருந்து சேவையை இயக்குகிறது.
திருநெல்வேலி சந்திப்பு தொடருந்து நிலையம் இந்தியாவில் பழமையான இரயில் நிலையங்களில் ஒன்றாகும். செங்கோட்டை - திருநெல்வேலி தொடருந்து இணைப்பு 1903 ஆம் ஆண்டு முதல் திறக்கப்பட்டது; பின்பு கொல்லம் வரை இணைக்கப்பட்ட இது பிரித்தானிய இந்தியாவின் திருவாங்கூர் மாகாணத்திற்கு மிக முக்கியமான வர்த்தகப் பாதையாக இருந்தது. திருநெல்வேலி நகரம் நான்கு திசைகளிலும் தொடருந்து மூலம் நன்கு இணைக்கப்பட்டுள்ளது. வடக்கே மதுரை, தெற்கே நாகர்கோயில், மேற்கே கொல்லம் செல்லும் தொடருந்து இணைப்பு தென்காசி, செங்கோட்டையுடனும், கிழக்கே திருச்செந்தூருடனும் இணைக்கப்பட்டுள்ளது. திருநெல்வேலியிலிருந்து தினமும் திருச்சிராப்பள்ளி, சென்னை, மதுரை, கன்னியாகுமரி, மும்பை, குருவாயூர், ஹவுரா, தில்லி மற்றும் திருவனந்தபுரம் ஊர்களுக்கு விரைவுப் பயணிகள் சேவைகள் உள்ளன. மேலும் மதுரை, திருச்செந்தூர், திருச்சி மற்றும் கொல்லம் தென்காசி பாசஞ்சர் சேவை உள்ளது.